Covid-19-statistieke: Herstelkoers styg verder(Argieffoto: Unsplash) Suid-Afrika het nou meer as 1 476 000 bevestigde Covid-19-gevalle met 2 435 nuwe gevalle wat aangemeld is. Dr. Zweli Mkhize, minister van gesondheid, het Sondagaand bevestig dat 1 476 135 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 46 290 nadat nog 110 sterftes aangemeld is: agt in die Oos-Kaap, 20 in die Vrystaat, 23 in Gauteng, tien in KwaZulu-Natal, 20 in Mpumalanga, een in die Noord-Kaap en 28 in die Wes-Kaap. Tot dusver het 1 360 204 mense reeds van die virus herstel; dit is ’n herstelkoers van 92%. Suid-Afrika het tot dusver 8 495 811 toetse vir Covid-19 gedoen, 26 055 sedert die vorige verslag. Provinsiale statistieke: Sterftes en persone wat herstel het: